
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,       

ŞTIINŢĂ, TINERET ŞI SPORT 

Bucureşti, 12 decembrie 2007

Nr.29/448
RAPORT

asupra propunerii legislative pentru modificarea articolului 21 al 

Legii nr. 128/1997 privind Statutul personalului didactic
(Plx-775/2007)
1. În conformitate cu prevederile art. 95 din Regulamentul Camerei Deputaţilor, republicat, cu adresa Pl-x 775/3 decembrie 2007, Comisia pentru învăţământ, ştiinţă, tineret şi sport a primit spre dezbatere, în fond, propunerea legislativă pentru modificarea articolului 21 al Legii nr. 128/1997 privind Statutul personalului didactic (Plx-775/2007).
La întocmirea raportului Comisia a avut în vedere avizul Consiliului Legislativ.
Propunerea legislativă are ca obiect de reglementare exercitarea funcţiei de director sau director adjunct în cazul  în care titularul nu se prezintă la concurs pentru un nou mandat şi nu există alţi candidaţi.
2. În raport de obiectul şi conţinutul său, proiectul de lege face parte din categoria legilor organice, potrivit prevederilor art. 73 din Constituţia României, republicată, împrumutând caracterul de la actul normativ de bază.
3. La lucrările Comisiei au fost prezenţi un număr de 14 deputaţi, din totalul de 21 membri ai Comisiei.

4. Potrivit prevederilor art. 75 alin. (1) din Constituţia României, republicată şi ale art. 92 alin. (8) din Regulamentul Camerei Deputaţilor, republicat, Camera Deputaţilor este prima Cameră sesizată.
5. În urma dezbaterii, în şedinţa din 03 decembrie 2007, Comisia propune Plenului respingerea propunerii legislative cu unanimitate de voturi, din următoarele motive:

· Actuala prevedere din Legea nr.128/1997 acoperă problematica ridicată de iniţiator în propunerea legislativă prevăzută.

      PREŞEDINTE,









SECRETAR, 

           Lia Olguţa Vasilescu









Mihai Radan
                                                                                                                                       Consilier 

                                                                                                                                       Vasile Năstasescu
                                                                                                                                     Consultant

